સાચું કહું તો હું એ હકિકત પણ જાણતો હતો કે જેની લેશ માત્ર શક્યતા નથી તે હું કરી રહ્યો છું. ખરેખર તો મારો ઈરાદો તને પ્રેમ કરવાનો હતો જ નહી, મારે તો બસ બીજાની જેમ જ થોડી મિત્રતા કરવી હતી એટલે જ તો તારી સાથે વાત કરવાની શરૂઆત કરી હતી, એમાં પણ તારા પ્રોફાઈલ પર લખેલ પેલું વાક્ય મને તારી સાથે વાત કરવા માટે આકર્ષિત કરતું હતું, એ વાક્ય મુજબ તને થોડું સમજવાની ઈરછા થઈ હતી, એટલે એ સમજવામાં ને સમજવામાં મને ખબર જ ને પડી કે હું ક્યારે તને પ્રેમ કરવા લાગ્યો, મને પણ ઘણું આશ્ચર્ય થયું કે આ શું થઈ ગયું, એવું પણ નહોતું કે તું મારો પહેલો પ્રેમ હતો કે કોઈ છોકરી સાથે મેં પહેલીવાર જ વાત કરી હતી. આ પહેલા પણ ઘણી છોકરીઓ સાથે Hi, hello થી લઈને I love you સુધી હસી મજાક કરી ચુક્યો હતો. પણ મને એ બધા કરતા તું ઘણી અલગ લાગી મને એવું લાગ્યું કે હું તને સમજી ગયો છું ને એટલે તારા વિશે મેં તારા કહેવાથી એક કવિતા જેવું કંઈક લખીને તને વંચાવ્યુ અને તે કહ્યું પણ ખરું કે હું સાચો છું. બસ એ દિવસથી તારી સાથેને સપના જોવો લાગ્યો હતો.